# **R**etningslinjer for kirkeverter i åpen kirke****

Folk har ulik motivasjon og behov for å komme til Åpen kirke.

Kirkevertens fremste oppgave er å respektere dette gjennom en

diskré og verdig tilstedeværelse, samt å gjøre kirkerommet tiltalende

og tilgjengelig for alle som søker det.

## **Godt orientert**

Kirkeverten er kirkens representant overfor de besøkende som kan være mennesker fra lokalmiljøet, turister eller pilegrimer. Det kan også være et organisert klassebesøk fra Den kulturelle skolesekken eller en fast lunsjkonsert ved organisten.

Kirkeverten må være orientert om dagens program i kirken. Det må være lett tilgjengelig for de besøkende. Da vil besøket oppleves som godt.

## **Gi den enkelte rom for stillhet og kontemplasjon**

En åpen kirke inviterer til stillhet og kontemplasjon. Noen besøkende ønsker å vandre rundt i kirken og reflektere over rommets inventar, utsmykning og arkitektur. Andre ønsker å sette seg ned i stillhet og bønn. De aller fleste besøkende respekterer dette ved at evt. prat skjer lavmælt dem imellom.

Skulle noen ønske en fortrolig samtale, er det kirkevertens primære oppgave å sette vedkommende i kontakt med menighetens prest eller diakon. Kontaktinformasjon til disse må være lett tilgjengelig.

Er samtalen av en enklere art, skal kirkevertens utgangspunkt være å lytte, ikke diskutere. Informasjon av fortrolig art er underlagt taushetsplikt. Prest og diakon skal alltid være tilgjengelig for kirkeverter om samtalesituasjonen opplevdes utfordrende.

## Trygg vakt

Det hører med til sjeldenhetene at det forekommer uheldige hendelser i forbindelse med *Åpen kirke*. Skulle dette skje, må kirkeverten forholde seg rolig og handle adekvat. Kirkevertene må derfor, før de begynner i tjenesten, ha fått en grunnleggende opplæring.

### **Brann**

Tilstrekkelig opplæring i brannsikkerhet skal gis kirkeverter. Opplæringen kan gis av kirkevergen som er sikkerhetsansvarlig, eller av brannvernleder som ofte er kirketjener eller bygg- og driftsansvarlig.

### **Behov for legehjelp**

Kirkeverter må kunne elementær førstehjelp og ha kunnskap om hvor man finner utstyr til dette. Kontaktinformasjon til lokal legevakt og nødnummer ved akutte hendelser må være tilgjengelig.

### **Uromoment**

Trening i høflig og bestemt å be sterkt urolige og forstyrrende personer om å forlate bygget bør det også gis trening i. Er vedkommende truende, skal man gå ut av kirken eller til et sted hvor man kan låse seg inne og ringe politiet derfra. Tryggheten til kirkeverten er viktigst.

### **Kontaktinformasjon**

Politi, telefon 112
Lege, akutt telefon 113
Legevakt, telefon [xx xx xx]
Brann, telefon 110

#### Kirkens kontaktperson for kirkeverten

[Kontaktpersonens navn]
[Kontaktpersonens e-post]
[Kontaktpersonens telefon]

Etter slike hendelser, vil kirkeverten bli invitert til en debrifings-samtale med ansvarlig for kirkevertene og annen nødvendig oppfølging.

## Avtale

Det bør skrives en avtale mellom menigheten og kirkeverten for omfanget og varigheten av oppgaven, samt gis grunnleggende opplæring i taushetsplikt for ansatte.